**OAJ:n PETÄJÄVEDEN Pöytäkirja**

**PAIKALLISYHDISTYS 24.10.2019**

**SÄÄNTÖMÄÄRÄINEN SYYSKOKOUS**

**Aika: to 24.10.2019 klo 17.30**

Paikka: Jyväskylä, ravintola Figaro

Läsnä:

Anna-Maria Huuskonen, Katariina Jukkala, Kaarlo Nevala, Riitta Malinen, Hanna-Maria Jylhä, Reijo Kulju, Riikka Pellinen, Jari-Pekka Kanninen, Jani Kotonen, Anna Linnankylä, Merja Lippojoki, Jukka , Veera Pelkonen, Heikki Tyrväinen, Riikka Pellinen

**Kokouksen avaaminen**

Hallituksen puheenjohtaja Riikka Pellinen avasi kokouksen kello 17.38.

**KOKOUKSEN JÄRJESTÄYTYMINEN**

**1. Kokouksen puheenjohtaja ja sihteeri**

Esitys: Valitaan kokoukselle puheenjohtaja ja sihteeri.

Päätös: Valittiin puheenjohtajaksi Heikki Tyrväinen sekä sihteeriksi Veera Pelkonen.

**2. Pöytäkirjantarkastajat ja ääntenlaskijat**

Esitys: Valitaan kokoukselle kaksi pöytäkirjantarkastajaa, jotka toimivat tarvittaessa myös ääntenlaskijoina.

Päätös: Valittiin pöytäkirjantarkastajaksi sekä ääntenlaskijoiksi Kaarlo Nevala sekä Riitta Malinen.

**3. Kokouksen laillisuus ja päätösvaltaisuus**

Kokouskutsu on lähetetty sähköpostitse yhdistyksen jäsenille 7.10.2019. Yhdistyksen sääntöjen mukaan kutsu yhdistyksen varsinaiseen kokoukseen on toimitettava vähintään kymmenen (10) päivää ennen kokousta.

Esitys: Todetaan kokous lailliseksi ja päätösvaltaiseksi.

Päätös: Todettiin kokous lailliseksi ja päätösvaltaiseksi.

**4. Kokouksen työjärjestys**

Esitys: Vahvistetaan esityslista kokouksen työjärjestykseksi.

Päätös: Hyväksyttiin esityslista kokouksen työjärjestykseksi.

**VARSINAISET KOKOUSASIAT**

**5 Yhdistyksen toimintasuunnitelman hyväksyminen vuodelle 2020**

Esitys: Hallituksen puheenjohtaja Riikka Pellinen esittelee hallituksen laatiman yhdistyksen toimintasuunnitelman vuodelle 2020.

Päätös: Puheenjohtaja Pellinen esitteli toimintasuunnitelman vuodelle 2020. Toimintasuunnitelma kokouspöytäkirjan liitteenä. Käytiin keskustelua toimintasuunnitelmasta, syyskokouksen osallistujat olivat tyytyväisiä toimintasuunnitelmaan ja kiittelivät puheenjohtajaa hyvästä työstä.

**6 Hallituksen kokouspalkkioiden ja toiminnantarkastajien palkkiot vuodelle 2020**

Esitys: Hallitus esittää, että palkkiot pidetään edellisvuoden tasolla.

Puheenjohtajalle maksetaan 600 euroa, sihteerille 300 euroa ja rahastonhoitajalle 300 euroa verollisena. Lisäksi jäsenasioidenhoitajalle/kotisivuvastaavalle maksetaan 150 euroa verollisena.

Toiminnantarkastajat kutsutaan syömään hallituksen kanssa vuoden viimeisen hallituksen kokouksen yhteyteen. Hallitus kokoontuu halutessaan kokoustamaan ravintolaan. Matkakorvaukset korvataan VES:n mukaisesti OAJ Keski-Suomen virallisiin kokouksiin sekä OAJ Petäjäveden paikallisyhdistyksen hallituksen kokouksiin. Virkistystilaisuuden järjestelyistä vastaavat vapautetaan omavastuuosuudesta kyseisen tapahtuman osalta.

Päätös: Hyväksyttiin esityksessä mainitut palkkiot.

**7 Jäsenmaksu vuodelle 2020**

Esitys: Hallitus esittää yhdistyksen henkilöjäseniltä kannettavien jäsenmaksujen suuruudeksi vuodelle 2020 0,23 %.

Päätös: Hyväksyttiin jäsenmaksuksi vuodelle 2020 0,23 %.

**8 Talousarvio vuodelle 2020**

Esitys: Rahastonhoitaja Jari-Pekka Kanninen esittelee talousarvion vuodelle 2020.

Päätös: Rahastonhoitaja Jari-Pekka Kanninen esitteli talousarvion. Hyväksyttiin talousarvio vuodelle 2020. Talousarvio kokouspöytäkirjan liitteenä.

**9 Yhdistyksen hallituksen jäsenet ja heidän varajäsenensä**

Esitys: Valitaan hallituksen jäsenet erovuoroisten tilalle ja näiden henkilökohtaiset varajäsenet sekä puheenjohtaja.

Erovuorossa olevat jäsenet:

Jari-Pekka Kanninen – varalla Nina Varvikko

Jani Kotonen – varalla Tiina Kortemäki

Hanna-Maria Jylhä – varalla Kaarlo Nevala

Olli-Pekka Rasanen – varalla Päivi Tyrväinen

Hallituksessa jatkavat:

Maria Niemelä – varalla Sanna Vilhunen

Merja Lippojoki – varalla Pirjo Kannisto

Veera Pelkonen – varalla Anna-Maria Huuskonen

Päätös: Valittiin hallitukseen seuraavat jäsenet sekä varajäsenet:

Nina Varvikko – varalla Päivi Koskenranta

Pirjo Kannisto – varalla Jani Kotonen

Anna Linnankylä – varalla Kaarlo Nevala

Hanna Makkonen-Rossi – varalla Katariina Jukkala

Merja Lippojoki – varalla Mervi Isojärvi

Maria Niemelä – varalla Sanna Vilhunen

Veera Pelkonen – varalla Anna-Maria Huuskonen

Puheenjohtajaksi valittiin Riikka Pellinen.

**10 Edustajat ja varaedustajat yhdistyksen säännöissä 1§ mainittujen yhdistysten kokouksiin**

Esitys: Valitaan edustajiksi pääluottamusmies sekä hallituksen puheenjohtaja. Valitaan varaedustajaksi hallituksen sihteeri.

Päätös: Pääluottamusmiehen ja hallituksen puheenjohtajan ollessa sama henkilö, varapuheenjohtaja toimii yhdistyksen edustajana.

**11 Toiminnantarkastajien ja varatoiminnantarkastajien valitseminen vuodelle 2020**

Esitys: Valitaan toiminnantarkastajat ja varatoiminnantarkastajat vuodelle 2020.

Päätös: Valittiin toiminnantarkastajiksi vuodelle 2020 Jari-Pekka Kanninen sekä Reijo Kulju ja varatoiminnantarkastajiksi Vesa Jussila sekä Mervi Isojärvi.

**12 Muut asiat**

12.1 Ajankohtaista edunvalvonnassa

Esitys: Pääluottamusmies Riikka Pellinen kertoo ajankohtaisista edunvalvontaan liittyvistä asioista.

* Kuntatalouden sopeutustoimet ja vaikuttamistyö
* Tulevat sopimusneuvottelut
* Korvaavan työn malli

Päätös: Keskusteltiin ajankohtaisista edunvalvontaan liittyvistä asioista.

* Kuntatalouteen vaikuttaneet valtionosuuksien pieneneminen sekä verotulojen laskeminen verokorttiuudistuksen myötä. Sopeutustoimia tulossa.
* Hallitus valmistelee kannanottoa sopeuttamistoimiin liittyen sekä alakoulun että yläkoulun ja lukion yhteistyönä.
* Tulevat sopimusneuvottelut vuodenvaihteen jälkeen. Kehotetaan jäseniä seuraamaan OAJ:n tiedotuskanavia sekä liittymään postituslistalle.
* Korvaavan työn malli tulee käyttöön kunnassa, kunnanhallitus hyväksynyt. Jäämme seuraamaan, mitä tämä tarkoittaa opettajien kohdalla.

12.2 Yhdistykseen liittyneet henkilöt

Esitys: Hyväksytään liitteen mukainen henkilö yhdistyksen jäseneksi.

Päätös: Hyväksyttiin liitteen mukainen henkilö yhdistyksen jäseneksi.

12.3. Uusien jäsenten tiedottaminen

Päätös: Uusille jäsenille lähetetään tietopaketti, jossa tietoa yhdistyksen toiminnasta, edunvalvonnasta sekä tärkeimpiä yhteystietoja.

**13 Kokouksen päättäminen**

Puheenjohtaja Tyrväinen päätti kokouksen kello 18.40

Petäjävedellä \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Heikki Tyrväinen, puheenjohtaja Veera Pelkonen, sihteeri

**Pöytäkirjan ovat tarkastaneet**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Riitta Malinen Kaarlo Nevala